text: তারা বাইন (বৈজ্ঞানিক নাম: Macrognathus aculeatus) (ইংরেজি: Lesser spiny eel) হচ্ছে Mastacembelidae পরিবারের Macrognathus গণের একটি স্বাদুপানির মাছ।
  
  বর্ণনা
  দেহ লম্বা। বাংলাদেশে সৰ্বোচ্চ ২৪ সেমি দৈর্ঘ্যের এই মাছ পাওয়া গিয়েছে। দেহের উপরিভাগের রঙ সবুজাভ বা বাদামী-ধূসর বর্ণের হয়।
  
  স্বাভাব এবং আবাসস্থল
  তারা বাইন পানির তলদেশ থেকে খাবার সংগ্রহ করে খায়। সাধারণত গলিত ও পচা খাবার এবং কীটপতঙ্গের লার্ভা খাদ্য হিসেবে গ্রহণ করে। বর্ষাকালে এদের প্রজনন কাল। সাধারণত জলজ আগাছা উপর ডিম পাড়ে। এরা  পুকুর, ডােবা, বিল, খাল, প্লাবন ভূমি এবং নদীর নরম কাদাযুক্ত স্থানে থাকতে পছন্দ করে। আবার জোয়ার-ভাটা প্রভাবিত অঞ্চলে কম লােনাপানিতেও পাওয়া যায়। স্রোতযুক্ত পানি যেমন-ঝর্ণা বা নদীই এদের পছন্দের আবাসস্থান।
  
  বিস্তৃতি
  
  এই মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার দেশে পাওয়া যায়। মালয় দ্বীপপুঞ্জ, সিরিয়া এবং পশ্চিম আফ্রিকার স্বাদু এবং ঈষৎ লােনাপানি উভয় স্থানেও বাস করে।
  
  অর্থনৈতিক গুরুত্ব
  তারা বাইন বাংলাদেশের মৎস্য সম্পদে গুরুত্বপূর্ণ অবদান রাখে। শীতকালে এই মাছ জালে অধিক পরিমাণে ধরা পড়ে এবং বাজারেও প্রচুর পরিমাণে পাওয়া যায়। খাদ্য হিসেবে খুবই মূল্যবান। আবার অ্যাকুরিয়াম ব্যবসায়ও এই মাছের বেশ চাহিদা থাকে।
  
  বাংলাদেশে বর্তমান অবস্থা এবং সংরক্ষণ
  আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখন আশঙ্কাজনক হিসাবে চিহ্নিত।
  
  মন্তব্য
  যদিও এই মাছ পুকুরেই প্রজনন করে, তথাপি প্রাণদিত প্রজননের মাধ্যমে উৎপাদন বৃদ্ধি করা প্রয়োজন। এই মাছ তাদের খাদ্যাভাসের মাধ্যমে পরিবেশের জন্য ক্ষতিকর কীটপতঙ্গ আছে। এইসব পোকা খেয়ে ভারসম্য নিয়ন্ত্রণ করে থাকে। আবার গলিত ও পচা খাবার খেয়ে পানি বিশােধনে সহায়তা করে।
  
  আরও দেখুন 
   বাংলাদেশের মাছের তালিকা
   বাংলাদেশের সংরক্ষিত মাছের তালিকা
   বাংলাদেশের স্বাদুপানির মাছের তালিকা
  
  তথ্যসূত্র
  
  বিষয়শ্রেণী:স্বাদু পানির মাছ
  বিষয়শ্রেণী:বাংলাদেশের মাছ
  বিষয়শ্রেণী:ভারতের মাছ
  বিষয়শ্রেণী:শ্রীলঙ্কার মাছ
  বিষয়শ্রেণী:নেপালের মাছ
  বিষয়শ্রেণী:পাকিস্তানের মাছ
  বিষয়শ্রেণী:মায়ানমারের মাছ
title: তারা বাইন